**Red bul stratos** (engl. ) je jedan od brojnih marketinških projekta u ekstremnim sportovima poznate svetske kuće za proizvodnju energetskih napitaka Red bul iz Austrije, u kome je jedan od najpoznatijih BASE padobranaca izveo skok iz stratosfere sa visine od oko 39.068 m, iz specijalne kapsule i helijumom napunjenog balona, i time nadmaši rekord pukovnika Jozefa Kitindžera, koji je uspešno skočio sa visine od 31.000 m, i rekord Malkoma Rosa u letu balonom (34.668 m).

Nakon što je realizacija Red bul stratos misije, prvobitno planirane za 9. oktobar 2012. više puta odlagana zbog jakih vetrova na prostoru Novog Meksika, konačno je uspešno realizovan 14. oktobra 2012. Tako je zahvaljujući ovom programu Feliks postao prvi svetski supersonični padobranac.

Istorijat
---------

Januara 2010, prvi put je objavljeno da će Feliks Baumgartner uz pomoć tima naučnika i sponzorstvo Red Bula pokušati da postavi svetski rekord u skokovima padobranom iz stratosfera. Baumgartner je prema ovim najavama trebalo da obavi skok sa visine od 36.600 m iz kapsule prikačene za balon ispunjen helijumom, i postane prvi padobranac koji je sopstvenim telom probio zvučni zid. Dana 12. oktobra 2010, Red Bul objavio da se realizacija projekata privremeno odlaže, zbog tužbe sudu podnete od strane Danijela Hogan. Hogan je u svojoj tužbi podnetoj Višem sudu Kalifornije, sa sedištem u Los Anđelesu, SAD aprila 2010, tvrdio da je on tvorac ideje o padobranskim skokovima sa ivice stratosfere iz 2004, a da su Red Bul i Baumgartner ukrali tu njegovu ideju. Nakon što je tužba rešena u van sudskom postupku juna 2011, 5. februara 2012, Dejli Telegraf je objavio da će realizacija projekta Red bul stratos biti nastavljena.

Problemi
--------

Atmosfera zemlje počev od površine polagano postaje ređe i posepeno nestaje u svemiru. Ne postoji konačna granica između atmosfere i svemira. 
Tri četvrtine mase atmosfere nalazi se unutar 11 km od površine Zemlje. 
Do visine od 32 km (središdeo stratosfere) sadržano je 99 % ukupne mase atmosfere, a preostalih 1% otpada na visinu od 1000 km.

Stratosfera, iz koje će Feliks započeti skok i u kojoj će provesti u slobodnom padu izvesno vreme, je najnegostoljubiviji deo zemljine atmosfere koji se prostire između mezosfere i troposfere. Stratosfera je sloj između 12 i 50 km visine. U njoj su gasovi odvojeni u obliku slojeva prema njihovoj težini.

Stratosfera, se u svom donjem delu zove još i ozonosfera, a proteže se od 10 km (na polovima oko 8 km) do visine od oko 55 km. U ovom sloju temperatura se neprestano snižava od -55°S (na srednjim širinama i na polovima) do -85°S (na ekvatoru). pa sve do 0°S u stratopauzi.

Slojevi stratosfere su stabilni zbog temperaturne inverzije. Razlog leži u raspadanju molekularnog kiseonika (O2) u ozon (O3) pod uticajem Sunčevih kratkotalasnih (200 nm), ultravioletnih zraka. Kiseonik apsorbuje ove po čoveka štetne zrake i pri tome se deli i vezuje u troatomski oblik kiseonika-ozon. Što je veća udaljenost od Zemlje, veći je udeo solarnih UV zraka pa time i udeo ozona. Stratosfera sadrži 90% atmosferskog ozona. Sa opadanjem atmosferskog pritiska i porastom solarnog zračenja najveća koncentracija ozona javlja se na visininama od 20 do 50 km. Visoke koncentracije ozona javljaju se takođe u ozonskim rupama (ozonskim rukavcima) ozonosfere, koje se mogu pružati u dubinu atmosfere do 14 km.

**Promena atmosferskog pritiska i parcijalnog pritiska kiseonika i ugljen dioksida u vazduhu i plućima sa visinom**| **Visina(m)** | **Atmosferski pritisak (mmHg)** | **Pritisak O2 u vazduhu(mmHg)** | **Pritisak O2 u plućima(mmHg)** | **Pritisak CO2 u plućima(mmHg)** |
| na nivou mora | 760 (664-803) | 159 | 109 | 40 |
| 5.500 | 380 | 75 | 40 | 31 |
| 11.500 | 155 | 30 | 12 | 30 |
| 19.500 | 47 | 0 | 0 | 0 |
|

Misija
------

U okviru projekta „Red bul stratos" Feliks je skokom iz stratosfere oborio tri svetska rekorda: 

* Probio zvučni zid slobodnim padom (u toku leta Feliksovovo telo, dostiglo je brzinu od 1173km/čas)
* Ostvario najviši let balonom (39.068 m), kojim je upravljao čovek.
* Dostigao najvišu visinu iznad zemljine površine (39.068 metara), sa koje je čovek ikada skočio padobranom.

Jedini svetski rekord koji Feliks nije ostvario (a bio je planiran), je rekord u najdužem slobodnom padu (prema proračunu trebao je da traje između pet i šest minuta), jer je ukupno trajanje skoka (do uspostavljanja kontakta sa zemljom), trajalo je 4,22 minuta. Ukupno trajanje skoka (do kontakta sa zemljom) trajao je desetak minuta.

**Promena pritiska i temperature u atmosferi, promena pritiska, temperature i koncentracije kiseonika u kapsuli sa visinom i brzina penjanja balona u misiji Red bul stratos**| **Visina(m)** | **Pritisak u atmosferi (psi)** | **Pritisak u kapsuli(psi)** | **Koncentracija O2 u odelu (%)** | **Temperatura u atmosferi (°S)** | **Temperatura u kapsuli (°S)** | **Brzina penjanja balona (km/č)** |
| **12.000** | 1,7 | 8,04 | 26,0 | 8,04 | +15,1 | 198 |
| **15.000** | 1,7 | 8,04 | 25,5 | -65,4 | +13,9 | 95 |
| **20.000** | 1,11 | 7,80 | 30,8 | -64,1 | +13,1 | 30 |
| **25.000** | 0,66 | 7,98 | 25,4 | -49,7 | +12,3 | 18 |
| **30.000** | 0.39 | 7,63 | 26,3 | -25,7 | +12.7 | 46 |
| **32.500** | 0,33 | 8,07 | 21.5 | -24,1 | +12,3 | 35,9 |
| **39.068** | 0,04 | 0,04 | 21,5 | -6,1 | +9,9 |  |
|

Izvori
------

1. ↑  (`en`) „Felix Baumgartner to make space jump attempt on Sunday". *The Telegraph*. 11. 10. 2012. Arhivirano iz originala na datum 2012-10-15. Pristupljeno 11. 10. 2012.
2. 1 2  (`en`) Henderson, Barney; Irvine, Chris (9. 10. 2012). „Skydiver Felix Baumgartner attempts to break sound barrier: latest". *Telegraph*. Arhivirano iz originala na datum 2012-10-15. Pristupljeno 9. 10. 2012.
3. ↑  (`en`) Choi, Charles Q. (22. 1. 2010.). „'Space diver' to attempt first supersonic freefall". *New Scientist*. Pristupljeno 29 1. 2010.
4. ↑  (`en`) Diaz, Jesus (22. 1. 2010.). „Man to Break Sound Barrier Jumping from Edge of Space". Gizmodo.com. Pristupljeno 18. 5. 2010.
5. ↑  (`en`) Paterson, Tony (25. 1. 2010.). „Faster than the speed of sound: the man who falls to earth". *The Independent* (London). Pristupljeno 29. 1. 2010.
6. ↑  Quain, John R. (11. 4. 2010.). „Daredevil to Plunge From Outer Space in Supersonic Suit". Fox News. Pristupljeno 18. 5. 2010.
7. ↑  (`en`) Pasztor, Andy (2010-10-12). „Lawsuit Grounds Red Bull". *The Wall Street Journal*.
8. ↑  "Statement regarding Red Bull Stratos" (Press release). Arhivirano iz originala na datum 2010-12-13. Pristupljeno 2010-12-05.
9. ↑  (`en`) "Official statement on closing of legal case" (Press release). Red Bull Stratos. 2011-06-30.
10. ↑  (`en`) Gray, Richard (2012-02-05). „Sky diver to break sound barrier with jump from edge of space". *The Daily Telegraph*. Arhivirano iz originala na datum 2012-10-19. Pristupljeno 2012-10-15.
11. 1 2  Michelson, Megan (14 October 2012). „Baumgartner makes record freefall". *ESPN*. Pristupljeno 14 October 2012.
12. ↑  (`en`) Smith, Chris (9. 10. 2012). „Red Bull Stratos Live Blog: Watch Felix Baumgartner Break Speed Of Sound". *Forbes*. Pristupljeno 9. 10. 2012.
13. ↑  (`ru`) Mirovoй rekord LIVE na Eurosport.ru!

Spoljašnje veze
---------------

* Zvanični veb-sajt‍ Uredi na Wikidati
* Red Bull Stratos Project
* Felix Jumping from the Christ Redeemer - Rio de Janeiro - Brazil
* WC News Story - Felix Baumgartner